Kvinder reduceres til deres køn

Men inden vi hylder en bestseller-liste domineret af kvinder, skal vi huske på ikke at reducere de kvindelige forfattere til deres køn, men i stedet vurdere dem på deres litterære kvalitet. Det mener Nanna Mogensen, der er vært på 'Skønlitteratur på P1'.

- Man skal passe på med at komme dem i bås og påstå, at de skriver "kvindelig" litteratur eller "følelseslitteratur". De skriver simpelthen noget, folk gerne vil læse - og de skriver jo med hænderne og ikke med kønsdelene. Så det er vigtigt, at vi ser dem som individuelle forfattere, siger Nanna Mogensen.

Har det noget at gøre med, at kvinder læser mere end mænd og hellere vil læse kvindelige forfattere?

- Det er rigtigt, at kvinder traditionelt er mere læsende end mænd. Men ud fra forskellige undersøgelser har man fundet ud af, at kvinder både læser bøger skrevet af kvinder og mænd, mens mænd helst kun læser bøger af mænd.

- Så det er i virkeligheden mest mændene, der går op i, hvilket køn en forfatter har, siger Nanna Mogensen.

Eksperter mere fordomsfulde end kunder

Den skønlitterære tendens er stik modsat den, som den netop overståede filmpris-sæson er blevet kritiseret for. Her var der for eksempel ingen kvindelige instruktører, der var nomineret til hverken Golden Globe-, Bafta- eller Oscar-uddelingen.

Til den danske Robert-uddeling vandt May el-Toukhy til gengæld prisen som 'Bedste instruktør' - hun er dog den første kvinde nogensinde, der har hevet dén pris i land.

Nanna Mogensen tror især, at "kunderne" udgør den helt store forskel mellem det skønlitterære landskab og filmens verden.

- Listerne med de kvindelige forfattere måles ud fra, hvor kunderne lægger pengene. Til Oscar-uddelingen og andre uddelinger er det nogle såkaldte eksperter, der udvælger. Det fortæller, at eksperterne generelt set måske er mere fordomsfulde end kunderne, forklarer hun.

Top 10, skønlitteratur, Bog & Idé 1 'Skyggedanseren' - Sara Omar 2 'Sommerfugleværelset' - Lucinda Riley 3 'Tabita' - Iben Mondrup 4 'Dødevaskeren' - Sara Omar 5 'Hvor flodkrebsene synger' - Delia Owens 6 'Kvinderne fra Thy' - Maria Helleberg 7 'Penge på lommen' - Asta Olivia Nordenhof 8 'Søstrene fra Thy' - Maria Helleberg 9 'Solsøsteren' - Lucinda Riley 10 'En lykkelig slutning' - Maren Uthaug

Top 10, skønlitteratur, Arnold Busck 1 'Skyggedanseren' - Sara Omar 2 'Sommerfugleværelset' - Lucinda Riley 3 'Hvor flodkrebsene synger' - Delia Owens 4 'Tabita' - Iben Mondrup 5 'Penge på lommen' - Asta Olivia Nordenhof 6 'Søstrene fra Thy' - Maria Helleberg 7 'Frank vender hjem' - Kristian Bang Foss 8 'Kvinderne fra Thy' - Maria Helleberg 9 'Bjergsted drømme' - Jane Aamund 10 'En lykkelig slutning' - Maren Uthaug

Top 10, skønlitteratur, Saxo 1 'Penge på lommen' - Asta Olivia Nordenhof 2 'Skyggedanseren' (e-bog) - Sara Omar 3 'Skyggedanseren' (hardback) - Sara Omar 4 'Sommerfugleværelset' - Lucinda Riley 5 'Tabita' - Iben Mondrup 6 'Hvor flodkrebsene synger' (e-bog) - Delia Owens 7 'Skyggedanseren' (paperpack) - Sara Omar 8 'Dødevaskeren' - Sara Omar 9 'Hvor flodkrebsene synger' (indbundet) - Delia Owens 10 'Endestation Auschwitz' - Eddy de Wind